DPAINT บุกตลาดสีทาอาคาร CLMV นำร่องกัมพูชา มั่นใจดันยอดขายโต
DPAINT บุกตลาดสีทาอาคาร CLMV นำร่องเจาะหัวเมืองใหญ่กัมพูชา ก่อนกระจายจนครบ ล่าสุดจับมือพันธมิตรท้องถิ่นกลุ่มร้านค้า Traditional Trade มั่นใจยอดขายโต ซุ่มเจรจาอีกหลายดีล
DPAINT บุกตลาดสีทาอาคาร CLMV นำร่องเจาะหัวเมืองใหญ่กัมพูชา ล่าสุดจับมือพันธมิตรท้องถิ่นกลุ่มร้านค้า Traditional Trade มั่นใจยอดขายโต
26 ก.ค. 2565

นายรณฤทธิ์ ตั้งคารวคุณ ประธานเจ้าหน้าที่บริหาร บริษัท สีเดลต้า จำกัด (มหาชน) หรือ DPAINT เปิดเผยว่า บริษัทฯ เดินหน้าขยายตลาดสีทาอาคารในกลุ่ม CLMV โดยช่วงแรกเจาะหัวเมืองใหญ่ในกัมพูชา ด้วยธุรกิจอสังหาริมทรัพย์ขยายตัวต่อเนื่อง ทั้งแนวราบ และแนวสูง บวกกับกลุ่มเป้าหมายมีกำลังซื้อ และเมื่อเร็วๆ นี้ได้จับมือคู่ค้าพันธมิตรท้องถิ่นเพื่อขยายตลาดกลุ่มร้านค้า Traditional Trade ส่งมอบคุณค่าที่มากกว่าสู่ระดับสากล คาดทำยอดขายได้ตามเป้า
นอกจากนี้ยังเตรียมส่งออกสีทาอาคารให้ครบทั้ง CLMV ซึ่งมีส่วนแบ่งตลาด มูลค่าร่วม 20,000 ล้านบาท ดันนวัตกรรม “VAKUUM Technology” จากประเทศเยอรมนีให้ก้าวไกลไปอีกขั้น อีกทั้งยังมีอีกหลายดีลในมือ มั่นใจว่าผลงานไตรมาส 2 เติบโตโดดเด่น